સમુદ્રમાં મોજાની થપાટમાં પિતરાઈ ભાઇ-બહેન તણાયા, યુવતીને ઉંડા પાણીમાંથી બહાર કાઢી પરંતુ પ્રાણપંખેરુ ઉડી ગયું. શ્વેતા અરુણકુમાર પાંડે (ઉ.વ.૨૦)નું મોત નીપજ્યું છે. જયારે અમદાવાદના કાર્તિક પાંડે (ઉ.વ.૧૮) નામના યુવકની મોડી સાંજ સુધી શોધખોળ ચાલી હતી. સ્થાનિક ગીરસોમનાથ વહિવટી તંત્ર દ્વારા સમયાંતરે સોમનાથનું સમુદ્ર સ્નાન જોખમી છે અને તે અંતર્ગત પ્રતિબંધિત જાહેરનામુ પણ પ્રસિધ્ધ કરાઈ અને સમુદ્ર કિનારે પોલીસ બંદોબસ્ત પણ રાખવામાં આવે છે. આમ છતા અમદાવાદથી આવેલા આ યાત્રીકોનો સમૂહ દર્શન કર્યા બાદ સમુદ્ર કિનારે પહોંચ્યો અને સ્નાન પણ કરવા ચાર વ્યક્તિઓ ગયા ત્યાં સુધી કોઇ મનાઈ કે અન્ય પગલા ન લેવાતા અનેક તર્કવિતર્કો પણ થઇ રહ્યા છે.